
RAPORT DE SPECIALITATE
privind aprobarea suplimentării rezervei de implementare destinată reechilibrării 
contractului de execuție lucrări  nr. 252/29.10.2020, aferent proiectului 
„Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783,,  finanțat prin POR 2014-2020, finanțat prin POR 2014-2020

Având în vedere Referatul de aprobare al proiectului de hotărâre nr. TMI2023-003551/14.07.2023 al Primarului Municipiului Timișoara și Proiectul de hotărâre privind aprobarea rezervei de implementare destinată reechilibrării contractului de execuție lucrări nr. 252/29.10.2020 aferent proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783,,  finanțat prin POR 2014-2020, facem următoarele precizări:

Proiectul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783 , s-a depus spre finanţare în cadrul POR 2014-2020, Axa prioritară 8 – Dezvoltarea infrastructurii sanitare si sociale, Prioritatea de investitii 8.1. Investitii in infrastructurile sanitare si sociale care contribuie la dezvoltarea la nivel national, regional si local, reducand inegalitatile in ceea ce priveste starea de sanatate si promovand incluziunea sociala prin imbunatatirea accesului la serviciile sociale, cultural si de recreere, precum si trecerea de la serviciile institutionale la serviciile prestate de comunitati, Operatiunea A - Ambulatorii, în baza căruia a fost semnat Contractul de finanţare nr. 4619/23.07.2019.

Documentația tehnico-economică și indicatorii tehnico-economici la faza DALI pentru obiectivul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“,  au fost aprobați de Consiliul Local prin Hotărârea nr. 482/19.10.2018 și modificați prin HCL nr. 221 din data de 30.05.2023.

Cererea de finantare si cheltuielile aferente pentru obiectivul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“,  au fost aprobate de Consiliul Local prin Hotărârea nr. 277/21.05.2019 și modificată prin Hotărârea nr.227/30.05.2023.

Între Municipiul Timişoara în calitate de Achizitor şi SC ALEX-DIA CONSTRUCT SRL în calitate de Executant, a fost încheiat şi este în derulare Contractul de execuţie lucrări (proiectare și execuție) nr. 252/29.10.2020, pentru obiectivul de investiţii din cadrul proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“ , în valoare inițială  de 5.847.973,80 lei fără TVA, din care 36.700,00 lei fără TVA pentru servicii de proiectare și asistență tehnică din partea proiectantului și 5.811.273,80 lei fără TVA pentru execuție lucrări. La acest contract au fost încheiate următoarele acte adiționale: Actul adițional nr. 1 întocmit pentru aplicarea prevederilor OG nr. 15/2021 privind ajustarea prețului materialelor, Actul adițional nr. 2 întocmit pentru accesarea cheltuielilor diverse și neprevăzute în valoare de 385.740,00 lei fără TVA,  Actul adițional nr. 3 încheiat pentru aplicarea prevederilor OUG 64/2022 în sumă de 1.327.810,64 lei fără TVA, reprezentând rezerva de implementare în procent de până 23% din valoarea restului de executat la momentul intrării în vigoare a OUG 64/2022.

Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană, având în vedere că Ucraina este principalul furnizor şi producător de oţel şi materie primă pentru piaţa europeană a construcţiilor. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură, cum sunt: mixturile asfaltice, bitumul, oţelul sau fierul-beton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile. Indicele de cost total în construcţii este comunicat de Institutul Naţional de Statistică. De asemenea conflictul militar din regiune a determinat o creştere semnificativă a preţului la echipamentele, utilajele şi dotările independente livrate în cadrul proiectelor cu finanţare din fonduri externe nerambursabile, mai ales al proiectelor care au la bază contracte de furnizare echipamente, utilaje sau altele asemenea.

Criza generată de virusul SARS-CoV-2 a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii de către Institutul Naţional de Statistică începând cu luna martie 2021. Creşterea de preţ generată de criza SARS-CoV-2 la materialele din construcţii a afectat preţul ferm al contractelor de achiziţie încheiate pentru cele trei categorii de contracte, şi anume: contractele de lucrări şi de produse (livrare echipamente), respectiv contractele de servicii care au ca obiect realizarea studiilor de fezabilitate şi/sau a proiectelor tehnice aferente infrastructurii publice şi care includ studii geotehnice şi/sau hidrogeologice. Creşterea de preţ nu a putut fi avută în vedere de către ofertanţi la data depunerii ofertelor.

Criza generată de contextul internaţional a condus la creşteri ale preţului la carburanţi, dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional.

Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de infrastructură, dar şi a celor de furnizare echipamente, consecinţa fiind blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri, domeniul Afaceri interne, denumite în continuare programe naţionale pe care România le are de îndeplinit în cadrul politicii de coeziune 2014-2020 sau alte politici europene relevante.

Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.

În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.

Potrivit art. 3 alin. (2) lit. a) din OUG nr. 64/2022, prevederile se aplică contractelor de achiziţie publică de lucrari, definite la art. 3 alin. (1) lit. c) şi m) din Legea nr. 98/2016 privind achizitiile publice, cu modificările şi completările ulterioare.

Prin adresa cu nr. SC2022-011971/16.05.2022, executantul SC ALEX-DIA CONSTRUCT SRL solicită ajustarea preţului contractului nr.252/28.10.2021 în conformitate cu prevederile OUG nr. 64/2022, iar prin adresa cu nr. CDD 2022-282/04.07.2022 executantul a transmis în completare documente justificative, solicitând de asemenea și prelungirea duratei de execuție a contractului.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              In urma solicitării, a fost adoptata Hotărârea de Consiliu Local nr 385 din 28.07.2022 privind aprobarea rezervei de implementare destinata reechilibrării contractului de execuție lucrări nr. 252/29.10.2020 aferent proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783. Astfel a fost încheiat actul adițional nr. 3 la Contract nr. 252/29.10.2020, întocmit pentru aplicarea prevederilor OUG nr. 64/2022. Rezerva inițială de implementare pentru reechilibrarea contractului, în valoare de 1.580.094,66 lei cu TVA (1.336.592,97 lei fară TVA), este în procent de 23% din valoarea restului de executat la data intrării în vigoare a ordonanței în sumă de  5.782.264,74 lei fără TVA.

Până la data întocmirii prezentei au fost efectuate plăți pentru situațiile de lucrări în valoare de 4.001.172,05 lei și au fost achitate ajustări de preț în valoare de 1.508.577,05 lei reprezentând 95,47% din valoarea rezervei de implementare. 

OUG 64/2022, cu modificările și completările ulterioare, la art. 9 prevede:
(3) Rezerva de implementare pentru reechilibrarea contractelor se constituie iniţial în procent de până la 23% din valoarea restului de executat a contractului de achiziţie la momentul intrării în vigoare a prezentei ordonanţe de urgenţă şi poate fi utilizată numai pentru plata diferenţelor de valoare de ajustare de preţ rezultate din aplicarea celor două formule, respectiv dintre formula prevăzută la art. 17 sau, după caz, la art. 31 şi formula prevăzută iniţial în contract, fără a depăşi pragurile stabilite la art. 8 şi 18.
 (4) Pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 15% din valoarea restului de executat a contractului de achiziţie, determinat iniţial, la momentul intrării în vigoare a prezentei ordonanţe de urgenţă, prin încheierea de acte adiţionale la contracte, fără a depăşi pragurile prevăzute la art. 8 şi 18.

Detaliem calcul procentului de 15% din valoarea restului de executat a contractului de achiziţie, determinat iniţial:
	Nr. crt
	Denumirea capitolelor si subcapitolelor de cheltuieli
	Valoare totala rest de executat
	Valoare eligibila rest de executat
	Valoare rezerva de implementare suplimentata cu 15% eligibila

	
	
	
	
	

	
	
	
	
	

	1
	2
	3
	4
	5= max 15% * (4)

	1
	1.2 - Amenajarea teritoriului
	7.973,35
	7.973,35
	1.196,00

	2
	1.3 - Amenajări pentru protecția mediului și aducerea terenului la starea inițială
	3.505,16
	3.505,16
	525,77

	3
	3.5 Proiectare
	9.175,00
	9.175,00
	0,00

	4
	4.1.1.1 - Lucrări de rezistență - structură
	2.637.310,46
	2.637.310,46
	395.596,57

	5
	4.1.1.2 - Lucrări de arhitectură - reabilitare, extindere, amenajare
	1.810.074,64
	1.810.074,64
	271.511,20

	6
	4.1.2.1 - Instalații sanitare
	182.717,33
	182.717,33
	27.407,60

	7
	4.1.2.2 - Instalații termice
	281.105,29
	281.105,29
	42.165,79

	8
	4.1.2.3 - Instalații electrice
	229.643,09
	229.643,09
	34.446,46

	9
	4.1.2.4 - Instalații detecție, semnalizare incendiu
	53.546,68
	53.546,68
	8.032,00

	10
	4.1.2.5 - Instalații PSI
	3.986,88
	3.986,88
	598,03

	11
	4.1.2.6 - Instalații curenți slabi
	13.462,30
	13.462,30
	2.019,35

	12
	4.2.1 - Montaj utilaje 
	25.557,30
	25.557,30
	3.833,60

	13
	4.3.1 - Echipamente
	485.588,68
	485.588,68
	72.838,30

	14
	5.1.1 - Lucrări de construcții și instalații aferente organizării de șantier
	33.178,53
	33.178,53
	4.976,78

	15
	5.1.2 - Cheltuieli conexe organizării șantierului
	5.440,05
	5.440,05
	816,01

	 
	Total fără TVA
	5.782.264,74
	5.782.264,74
	865.963,46

	 
	TVA
	1.098.630,30
	1.098.630,30
	164.533,06

	 
	Total cu TVA
	6.880.895,04
	6.880.895,04
	1.030.496,52

	
	Buget proiect - Incadrarea valorii rezervei de implementare, in functie de tipul contractului de achzitiei

	1
	Categoria/Subcategorie de cheltuiali : 15/310 cheltuieli de natura ajustarilor de pret la constructii si instalatii
	 
	 
	1.030.496,52

	 
	TOTAL
	 
	 
	1.030.496,52


In urma aprobării suplimentării rezervei de implementare valoarea tuturor modificărilor la Contractul 252/29.10.2022 va fi de 2.579.514,10 lei ( fără TVA ) reprezențând un procent de 44,11% din prețul inițial al contractului de 5.847.973,80 lei.

Având în vedere cele prezentate, 

PROPUNEM:

- aprobarea suplimentării rezervei de implementare pentru reechilibrarea contractului de execuție lucrări (proiectare și execuție) nr. 252/29.10.2021, cu suma de 865.963,43 lei fără TVA, respectiv 1.030.496,52 lei cu TVA, reprezentând un procent de 15% din valoarea restului de executat a contractului, la momentul intrării în vigoare a OUG nr. 64/2022. 

Ținând cont de datele tehnice descrise de către compartimentul de resort, prin echipa de proiect, în prezentul raport, în baza art. 136 din OUG nr.57/2019 privind Codul administrativ, apreciem că privind aprobarea suplimentarii rezervei de implementare destinată reechilibrării contractului de execuție lucrări nr. 252/29.10.2021, aferent proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783,  finanțat prin POR 2014-2020, finanțat prin POR 2014-2020, îndeplinește condițiile pentru a fi supus dezbaterii și aprobării plenului consiliului local.




DIRECTIA INCUBATOR PROIECTE

                        Director executiv,                              	  Șef Serviciu,
                        Adriana Deaconu                                  	Daniela Ghinea





ECHIPA DE IMPLEMENTARE A PROIECTULUI
Cine vrea?


Manager proiect,               Asistent proiect                Manager tehnic                           Responsabil tehnic,	             
  Cosmin Capriș	      Gabriela Volosciuc               Marius Duma		               Marcel Malac    	            

